Diari Oficial de la Generalitat Valenciana


Sumari del DOGV 5765, del 19-05-2008 (2008/6192)

Informació pública del Pla General d'Ordenació Urbana d'Orpesa (Castelló).
--------------------------------------------------------------------------

### Dades del document

Número de DOGV
:   5765

Data del DOGV
:   19-05-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/6192


Data del document
:   21-04-2008

Organisme emissor
:   Ajuntament d'Orpesa

Tipus de document
:   Informació Pública

Descriptors 

:   * Orpesa
    * pla d'urbanisme
    * administració local

Informació pública del Pla General d'Ordenació Urbana d'Orpesa (Castelló). [2008/6192]  
El Ple de l'Ajuntament (5/08), en sessió extraordinària celebrada el dia 16 d'abril de 2008, va aprovar l'acord següent:  
Primer  
Sotmetre a informació pública el Pla General d'Ordenació Urbana d'Orpesa, juntament amb tota la documentació que l'integra, de conformitat amb els articles 83.2 a de la Llei 16/2005, de 30 desembre, de la Generalitat Urbanística Valenciana (LUV), articles 10 i 16 de la Llei 9/2006, de 28 d'abril, sobre Avaluació d'Efectes de Determinats Plans i Programes en el Medi Ambient, i l'article 45 del Decret 120/2006, d'11 d'agost, del Consell, pel qual s'aprova el Reglament del Paisatge de la Comunitat Valenciana, per un període de 45 dies per mitjà d'anunci al Diari Oficial de la Comunitat Valenciana i en un diari no oficial d'àmplia difusió a la localitat, inserint l'anunci al tauler d'edictes de l'Ajuntament. Durant este termini el projecte diligenciat del pla es trobarà depositat per a consulta pública en les oficines d'urbanisme de l'Ajuntament.   
Segon  
Procedir conformement al que preveu a l'article 83.2b, c i d de la Llei Urbanística Valenciana, a requerir informes de les administracions exigides per la seua legislació reguladora, així com a les empreses que gestionen o exploten infraestructures de servicis declarats essencials o d'utilitat pública i el corresponent dictamen de cada un dels municipis limítrofs, per mitjà de la remissió d'una còpia digitalitzada de la documentació pertinent.   
Tercer  
De conformitat amb el que disposen els articles 101.2 i 103 de la Llei Urbanística Valenciana queden suspeses les llicències d'activitat, parcel·lació de terrenys, qualificació i demolició en aquelles àrees del territori objecte del Pla General d'Ordenació Urbana exposat al públic on les noves determinacions del qual suposen modificacions del règim urbanístic vigent. Així mateix, queden suspesos els acords de nous programes d'iniciativa privada per a la gestió indirecta als sectors i unitats d'execució previstos en el nou pla general.  
Quart  
Conclosos els tràmits anteriors i resoltes les al·legacions formulades,l'Ajuntament resoldrà sobre la seua aprovació provisional, amb introducció de les rectificacions i el remetrà a la conselleria competent en urbanisme interessant la seua aprovació definitiva.  
Quint  
Facultar l'Alcaldia perquè realitze totes les actuacions que siguen necessàries per a la correcta tramitació i execució de l'expedient.  
L'equip redactor de la revisió del Pla General per a l'ordenació estructural d'esta localitat és la mercantil Guillamón-Rubert, SL, sent el promotor d'este l'Ajuntament d'Orpesai porta com a adjunts els annexos següents:   
Estudi de trànsit.  
Estudi acústic.  
Estudi del paisatge.  
Estudi d'impacte ambiental.  
Catàleg de béns i espais protegits.  
Estudi de necessitat de vivenda protegida.  
Contra el present acord, que és de mer tràmit, que és executiu i no decidix sobre el fons de l'assumpte, no es podrà interposar recurs administratiu o contenciós cap administratiu, sense perjuí del dret a al·legar el que es crega oportú, perquè siga tingut en compte per l'òrgan competent quan s'adopte la resolució que pose fi al procediment.  
Per mitjà del present anunci es fa constar la possibilitat de consultar en este ajuntament a l'Oficina Tècnica d'Urbanisme, sítia al carrer el Degà Martí, número 3, d'Orpesa, de 12.00 a 14.00 hores, les actuacions derivades de la documentació presentada, i de presentar davant d'ell al·legacions dins del termini d'exposició al públic.   
Orpesa, 21 d'abril de 2008.- L'alcalde: Rafael Albert Roca.